title: Rozhodnutie Rady (EÚ) 2015/146 z  26. januára 2015 o podpise Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy v mene Európskej únie

text:
               31.1.2015

               SK

               Úradný vestník Európskej únie

               L 26/1

         ROZHODNUTIE RADY (EÚ) 2015/146
   z 26. januára 2015
   o podpise Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Kjótsky protokol k Rámcovému dohovoru Organizácie Spojených národov o zmene klímy (ďalej len „Kjótsky protokol“) nadobudol platnosť 16. februára 2005 a obsahuje právne záväzné záväzky zníženia emisií pre prvé záväzné obdobie, teda od roku 2008 do roku 2012, pre strany uvedené v jeho prílohe B. Únia schválila Kjótsky protokol rozhodnutím Rady 2002/358/ES (1). Únia a jej členské štáty ratifikovali Kjótsky protokol a dohodli sa, že svoje záväzky vyplývajúce z prvého záväzného obdobia budú plniť spoločne. Island ratifikoval Kjótsky protokol 23. mája 2002.

               (2)

               Rada na svojom zasadnutí 15. decembra 2009 uvítala žiadosť Islandu, aby mohol plniť svoje záväzky v rámci druhého záväzného obdobia spoločne s Úniou a jej členskými štátmi, a vyzvala Komisiu, aby predložila odporúčanie týkajúce sa otvorenia rokovaní o dohode s Islandom, ktoré bude v súlade so zásadami a kritériami stanovenými v balíku opatrení Únie v oblasti klímy a energetiky.

               (3)

               Na konferencii o zmene klímy v Dauhe v decembri 2012 sa všetky strany Kjótskeho protokolu dohodli na dodatku z Dauhy, ktorým sa stanovuje druhé záväzné obdobie Kjótskeho protokolu od 1. januára 2013 do 31. decembra 2020. Dodatkom z Dauhy sa mení príloha B ku Kjótskemu protokolu tak, že sa v nej na druhé záväzné obdobie stanovujú ďalšie právne záväzné záväzky týkajúce sa zmierňovania zmeny klímy pre strany uvedené v tejto prílohe a menia sa a ďalej určujú ustanovenia o vykonávaní záväzkov strán týkajúcich sa zmierňovania zmeny klímy počas druhého záväzného obdobia.

               (4)

               Ciele pre Úniu, jej členské štáty a Island sú uvedené v dodatku z Dauhy s poznámkou pod čiarou, v ktorej sa uvádza, že tieto ciele sú založené na konsenze/porozumení, že sa budú plniť spoločne v súlade s článkom 4 Kjótskeho protokolu. Únia, jej členské štáty a Island takisto pri prijatí dodatku z Dauhy 8. decembra 2012 vydali spoločné vyhlásenie, v ktorom vyjadrili zámer plniť svoje záväzky pre druhé záväzné obdobie spoločne. Vyhlásenie sa dohodlo na ad hoc stretnutí ministrov EÚ v Dauhe a 17. decembra 2012 ho schválila Rada.

               (5)

               V uvedenom vyhlásení Únia, jej členské štáty a Island uviedli, v súlade s článkom 4 ods. 1 Kjótskeho protokolu, ktorý umožňuje stranám plniť svoje záväzky podľa článku 3 Kjótskeho protokolu spoločne, že článok 3 ods. 7b Kjótskeho protokolu sa bude uplatňovať na spoločné pridelené množstvo podľa dohody o spoločnom plnení Únie, jej členských štátov, Chorvátska a Islandu, a že sa nebude uplatňovať jednotlivo na členské štáty, Chorvátsko ani Island.

               (6)

               V článku 4 ods. 1 Kjótskeho protokolu sa od strán, ktoré sa dohodli na spoločnom plnení svojich záväzkov podľa článku 3 Kjótskeho protokolu, vyžaduje, aby v dohode spoločne stanovili príslušnú úroveň emisií prislúchajúcu jednotlivým stranám. V článku 4 ods. 2 Kjótskeho protokolu sa od zmluvných strán, ktoré sa dohodli na spoločnom plnení svojich záväzkov, vyžaduje, aby oznámili sekretariátu Kjótskeho protokolu podmienky tejto dohody v deň uloženia ich listín o ratifikácii alebo schválení.

               (7)

               Rada 17. decembra 2013 poverila Komisiu otvorením rokovaní o dohode o spoločnom plnení medzi Úniou, jej členskými štátmi a Islandom.

               (8)

               Komisia dojednala v mene Únie Dohodu medzi Európskou úniou a jej členskými štátmi ba jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy (ďalej len „dohoda“).

               (9)

               S cieľom zabezpečiť, aby sa záväzky Islandu týkajúce sa spoločného plnenia stanovili a uplatňovali nediskriminačným spôsobom, v rámci ktorého sa s Islandom a s členskými štátmi bude zaobchádzať rovnakým spôsobom, úroveň emisií pre Island bola stanovená spôsobom, ktorý je konzistentný tak s kvantifikovaným záväzkom na zníženie emisií skleníkových plynov zapísaným v treťom stĺpci prílohy B ku Kjótskemu protokolu, v znení dodatku z Dauhy, ako aj s právnymi predpismi Únie vrátane jej klimaticko-energetického balíka na rok 2009 a zásad a kritérií, na ktorých sa zakladajú ciele obsiahnuté v uvedených právnych predpisoch.

               (10)

               Dohoda by sa preto mala podpísať v mene Únie s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy, s výhradou uzavretia uvedenej dohody (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 26. januára 2015

            Za Radu

            predseda

         J. DŪKLAVS

      (1)  Rozhodnutie Rady 2002/358/ES z 25. apríla 2002, ktoré sa týka schválenia Kjótskeho protokolu k Rámcovému Dohovoru Organizácie Spojených národov o klimatických zmenách a spoločnom plnení záväzkov z neho vyplývajúcich v mene Európskeho spoločenstva (Ú. v. ES L 130, 15.5.2002, s. 1).

      (2)  Text dohody sa uverejní spolu s rozhodnutím o jej uzavretí.


title: Rozhodnutie Rady 2011/752/SZBP z  24. novembra 2011 , ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove, EULEX Kosovo

text:
               25.11.2011

               SK

               Úradný vestník Európskej únie

               L 310/10

         ROZHODNUTIE RADY 2011/752/SZBP
   z 24. novembra 2011,
   ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove (1), EULEX Kosovo
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2008 prijala jednotnú akciu 2008/124/SZBP (2).

               (2)

               Rada 9. júna 2009 prijala jednotnú akciu 2009/445/SZBP (3), ktorou sa zmenila a doplnila jednotná akcia 2008/124/SZBP tým, že sa zvýšila finančná referenčná suma na pokrytie výdavkov misie Európskej únie na podporu právneho štátu v Kosove (ďalej len „EULEX KOSOVO“) do uplynutia účinnosti jednotnej akcie 2008/124/SZBP.

               (3)

               Rada 8. júna 2010 prijala rozhodnutie 2010/322/SZBP (4), ktorým sa zmenila a doplnila jednotná akcia 2008/124/SZBP a predĺžila sa o obdobie dvoch rokov do 14. júna 2012.

               (4)

               Súčasná finančná referenčná suma sa vzťahuje na obdobie do 14. decembra 2011. Jednotná akcia 2008/124/SZBP by sa mala zmeniť a doplniť tak, aby sa zabezpečilo poskytnutie novej finančnej referenčnej sumy na obdobie od 15. decembra 2011 do 14. júna 2012.

               (5)

               EULEX KOSOVO sa uskutoční v kontexte situácie, ktorá sa môže zhoršiť a mohla by poškodiť dosahovanie cieľov spoločnej zahraničnej a bezpečnostnej politiky stanovených v článku 21 zmluvy,

         PRIJALA TOTO ROZHODNUTIE:
   Článok 1
   Článok 16 ods. 1 jednotnej akcie 2008/124/SZBP sa týmto nahrádza takto:

      „1.   Finančná referenčná suma určená na pokrytie výdavkov EULEX KOSOVO do 14. októbra 2010 je 265 000 000 EUR.
      Finančná referenčná suma určená na pokrytie výdavkov EULEX KOSOVO od 15. októbra 2010 do 14. decembra 2011 je 165 000 000 EUR.
      Finančná referenčná suma určená na pokrytie výdavkov EULEX KOSOVO od 15. decembra 2011 do 14. júna 2012 je 72 800 000 EUR.“.

   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. novembra 2011

            Za Radu

            predseda

         W. PAWLAK

      (1)  Na základe rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 148, 11.6.2009, s. 33.

      (4)  Ú. v. EÚ L 145, 11.6.2010, s. 13.


title: Rozhodnutie Rady z 20. októbra 1993 o uzatvorení dohody o spolupráci na ochranu pobrežia a vôd severovýchodného Atlantiku proti znečisteniu

text:
Dôležité právne oznámenie

|

31993D0550

Úradný vestník L 267 , 28/10/1993 S. 0020 - 0021

		Rozhodnutie Radyz 20. októbra 1993o uzatvorení dohody o spolupráci na ochranu pobrežia a vôd severovýchodného Atlantiku proti znečisteniu(93/550/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 130s,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže prvé dva akčné programy Európskych spoločenstiev o životnom prostredí [4] zdôrazňujú dôležitosť boja spoločenstva proti znečisteniu mora vo všeobecnosti a okrem iného prijímajú ustanovenia pre opatrenia spoločenstva na boj proti znečisteniu spôsobeným dopravou a námornou dopravou; keďže špecifikujú, že úloha ochrany morských vôd je prioritnou záležitosťou s ohľadom na zachovanie životne dôležitej ekologickej rovnováhy;keďže tretí akčný program Európskych spoločenstiev o životnom prostredí [5] zdôrazňuje, že v prípade nehody musia byť príslušné členské štáty schopné zasiahnuť rýchlo, koordinovaným spôsobom a dostatočnými prostriedkami;keďže štvrtý akčný program Európskych spoločenstiev o životnom prostredí [6] potvrdzuje, že kontrola znečistenia spôsobeného vypúšťaním nafty ostáva platnou prioritou a problém znečistenia mora sa dostáva stále viac do popredia; keďže sa uznáva, že sa okrem nafty musí venovať značná pozornosť aj ostatným nebezpečným látkam prepravovaným po mori;keďže piaty akčný program Európskych spoločenstiev o životnom prostredí [7] na jednej strane uvádza potrebu zlepšiť všeobecný stav pripravenosti a schopnosti zasahovania v prípade prírodných a technologických katastrôf a na druhej strane zdôrazňuje potrebu zlepšiť zásahové prostriedky vzhľadom na zvýšené riziko prítomné najmä pri preprave nebezpečných látok, ktorá sa konkrétne prejavuje potrebou zlepšenia a ďalšieho zdokonalenia postupov vzájomnej pomoci;keďže Komisia sa v mene spoločenstva zúčastnila rokovaní s cieľom pripraviť medzinárodnú dohodu o spolupráci na ochranu pobrežia a vôd severovýchodného Atlantiku proti znečisteniu;keďže v dôsledku uvedených rokovaní dohoda o spolupráci na ochranu pobrežia a vôd severovýchodného Atlantiku proti znečisteniu bola prijatá 17. októbra 1990 v Lisabone a podpísaná v mene spoločenstva;keďže dohoda vypĺňa medzeru v medzinárodných opatreniach týkajúcich sa znečistenia mora pri nehodách, pokiaľ ide o severovýchodný Atlantik, pričom na Baltické more, Severné more a Stredozemné more sa už vzťahujú mnohostranné dohody o spolupráci v prípade znečistenia mora pri nehodách;keďže je žiaduce, aby spoločenstvo schválilo dohodu s cieľom zohrať spolu s členskými štátmi úlohu pri dosiahnutí jej cieľov, najmä so zreteľom na rozhodnutie Rady 86/85/EHS zo 6. marca 1986, ktorým sa ustanovuje informačný systém spoločenstva na kontrolu a zníženie znečistenia spôsobeného vypúšťaním uhľovodíkov a iných nebezpečných látok do mora alebo hlavných vnútrozemských vôd [8],ROZHODLA TAKTO:Článok 1Dohoda o spolupráci na ochranu pobrežia a vôd severovýchodného Atlantiku proti znečisteniu prijatá v Lisabone 17. októbra 1990 sa týmto schvaľuje v mene Európskeho hospodárskeho spoločenstva.Text dohody je pripojený k tomuto rozhodnutiu.Článok 2Predseda Rady uloží v mene Európskeho hospodárskeho spoločenstva schvaľovaciu listinu u portugalskej vlády, ako je stanovené v článku 24 ods. 2 dohody.V Luxemburgu 20. októbra 1993Za RadupredsedaA. Bourgeois[1] Ú. v. ES C 56, 26.2.1993, s. 13.[2] Ú. v. ES C 176, 28.6.1993, s. 211.[3] Ú. v. ES C 201, 26.7.1993, s. 48.[4] Ú. v. ES C 112, 20.12.1973, s. 1. a Ú. v. ES C 139, 13.6.1977, s. 1.[5] Ú. v. ES C 46, 17.2.1983, s. 9.[6] Ú. v. ES C 46, 7.12.1987, s. 23.[7] Ú. v. ES C 138, 17.5.1993, s. 33.[8] Ú. v. ES L 77, 22.3.1986, s. 33. Rozhodnutie v znení rozhodnutia 88/346/EHS (Ú. v. ES L 158, 25.6.1988, s. 32).--------------------------------------------------


title: Rozhodnutie Rady (SZBP) 2015/487 z  20. marca 2015 , ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine

text:
               21.3.2015

               SK

               Úradný vestník Európskej únie

               L 77/17

         ROZHODNUTIE RADY (SZBP) 2015/487
   z 20. marca 2015,
   ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 21. marca 2011 prijala rozhodnutie 2011/173/SZBP (1).

               (2)

               Na základe preskúmania rozhodnutia 2011/173/SZBP by sa doba platnosti reštriktívnych opatrení mala predĺžiť do 31. marca 2016.

               (3)

               Rozhodnutie 2011/173/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Druhý odsek článku 6 rozhodnutia 2011/173/SZBP sa nahrádza takto:

      „Toto rozhodnutie sa uplatňuje do 31. marca 2016.“

   Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 20. marca 2015

            Za Radu

            predseda

         E. RINKĒVIČS

      (1)  Rozhodnutie Rady 2011/173/SZBP z 21. marca 2011 o reštriktívnych opatreniach s ohľadom na situáciu v Bosne a Hercegovine (Ú. v. EÚ L 76, 22.3.2011, s. 68).


title: 2006/829/ES: Rozhodnutie Európskeho parlamentu z  27. apríla 2006 o účtovnej závierke Európskeho monitorovacieho centra pre drogy a drogovú závislosť za rozpočtový rok 2004

text:
               6.12.2006

               SK

               Úradný vestník Európskej únie

               L 340/86

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskeho monitorovacieho centra pre drogy a drogovú závislosť za rozpočtový rok 2004
   (2006/829/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2004 spolu s odpoveďami centra (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 302/93 z 8. februára 1993 o vytvorení Európskeho monitorovacieho centra pre drogy a drogovú závislosť (4), a najmä na jeho článok 11a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0097/2006),

               1.

               berie na vedomie nasledujúce údaje v účtoch Európskeho monitorovacieho centra pre drogy a drogovú závislosť za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003

                           (v  tis. EUR)

                           2004

                           2003

                           Príjmy

                           Dotácie Komisie

                           11 730

                           9 300

                           Dotácie Nórska

                           514

                           421

                           Pripísané príjmy

                           211

                           335

                           Rôzne príjmy

                           33

                           67

                              Príjmy spolu (a)

                              12 488

                              10 122

                           Rozpočtové výdavky za účtovné obdobie

                           Zamestnanci – hlava I rozpočtu

                           Platby

                           5 832

                           5 189

                           Prenesené rozpočtové prostriedky

                           122

                           80

                           Správne výdavky – hlava II rozpočtu

                           Platby

                           1 088

                           555

                           Prenesené rozpočtové prostriedky

                           355

                           267

                           Prevádzkové výdavky – hlava III rozpočtu (okrem pridelených príjmov)

                           Platby v súvislosti s výdavkovými rozpočtovými prostriedkami za rozpočtový rok

                           2 342

                           2 057

                           Prenesené rozpočtové prostriedky

                           1 260

                           1 469

                              Pripísané príjmy (PHARE a tretie krajiny)

                           201

                           500

                              Výdavky spolu (b)

                              11 200

                              10 117

                              Výsledok za účtovné obdobie (a - b)

                              1 288

                              5

                           Zostatok prenesený z minulých období

                           295

                           1 626

                           Prenesené a zrušené rozpočtové prostriedky

                           245

                           221

                           Sumy z minulých období určené na opätovné použitie, ktoré neboli využité

                           15

                           21

                           Refundácie Komisii

                           - 3

                           - 1 584

                           Refundácie Nórsku

                           81

                           Kurzové rozdiely

                           - 1

                           6

                              Zostatok z účtovného obdobia

                              1 920

                              295

               2.

               schvaľuje účtovnú závierku Európskeho monitorovacieho centra pre drogy a drogovú závislosť za rozpočtový rok 2004;

               3.

               poveruje svojho predsedu, aby postúpil toto rozhodnutie riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 44.

      (2)  Ú. v. EÚ C 332, 28.12.2005, s. 89.

      (3)  Ú. v. ES L 248, 16.9.2002, s. 1.

      (4)  Ú. v. ES L 36, 12.2.1993, s. 1. Nariadenie naposledy zmenené a doplnené nariadením (ES) č. 1651/2003 (Ú. v. EÚ L 245, 29.9.2003, s. 30).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).
    ---documentbreak---

               6.12.2006

               SK

               Úradný vestník Európskej únie

               L 340/88

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie rozpočtu Európskeho monitorovacieho centra pre drogy a drogovú závislosť za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2004 spolu s odpoveďami centra (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 302/93 z 8. februára 1993 o vytvorení Európskeho monitorovacieho centra pre drogy a drogovú závislosť (4), a najmä na jeho článok 11a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0097/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách centra; poznamenáva, že údaje v tabuľke 1 poskytuje Európske monitorovacie centrum pre drogy a drogovú závislosť; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               s potešením konštatuje, že Dvor audítorov získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie, a že príslušné operácie boli ako celok zákonné a riadne;

               8.

               s poľutovaním berie na vedomie veľmi vysokú úroveň uskutočnených presunov; nalieha na centrum, aby sa viac riadilo rozpočtom stanoveným rozpočtovým orgánom;

               9.

               berie na vedomie zistenie Dvora audítorov v súvislosti s početnými odchýlkami v riadení zmlúv; víta kroky, ktoré centrum podniklo s cieľom zlepšiť riadenie zmlúv;

               10.

               vyjadruje súhlas s Dvorom audítorov, že by sa mali zladiť bankové zostatky a účtovníctvo, čo by umožnilo zistiť chyby v sumách, ktoré sa majú zaplatiť, a že pokyny banke by mali byť podpísané druhou osobou; víta opatrenia, ktoré centrum podniklo s cieľom zohľadnenia odporúčaní Dvora audítorov; s radosťou berie na vedomie ubezpečenie centra, že zavedie systém spolupodpisovania;

               11.

               podporuje centrum v tom, aby v budúcnosti nepoužívalo elektronické výpočtové tabuľky s cieľom zabezpečiť integritu zaznamenaných údajov, ako to odporúča Dvor audítorov; víta zavedenie nového a výkonnejšieho inventarizačného systému v centre;

               12.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               13.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10 2005, s. 44.

      (2)  Ú. v. EÚ C 332, 28.12.2005, s. 89.

      (3)  Ú. v. ES L 248, 16.9.2002, s. 1.

      (4)  Ú. v. ES L 36, 12.2.1993, s. 1. Nariadenie naposledy zmenené a doplnené nariadením (ES) č. 1651/2003 (Ú. v. EÚ L 245, 29.9.2003, s. 30).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Rady z 22. decembra 2003 o uzavretí Dohody vo forme výmeny listov medzi Európskym spoločenstvom a štátom Izrael pokiaľ ide o recipročné liberalizačné opatrenia a nahradenie protokolov 1 a 2 k Dohode o pridružení ES – Izrael

text:
Dôležité právne oznámenie

|

32003D0917

Úradný vestník L 346 , 31/12/2003 S. 0065 - 0066

		Rozhodnutie Radyz 22. decembra 2003o uzavretí Dohody vo forme výmeny listov medzi Európskym spoločenstvom a štátom Izrael pokiaľ ide o recipročné liberalizačné opatrenia a nahradenie protokolov 1 a 2 k Dohode o pridružení ES – Izrael(2003/917/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v spojitosti s prvou vetou článku 300 ods. 2,so zreteľom na návrh Komisie,keďže:(1) článok 11 Euro-stredomorskej dohody, ktorou sa zriaďuje pridruženie medzi Európskymi spoločenstvami a ich členskými štátmi na jednej strane a štátom Izrael na strane druhej [1] (dohoda o pridružení), platnej od 1. júna 2000, stanovuje, že spoločenstvo a Izrael budú postupne uplatňovať vyšší stupeň liberalizácie obchodu s poľnohospodárskymi výrobkami zaujímavými pre obe zmluvné strany. Taktiež stanovuje, že od 1. januára 2000 spoločenstvo a Izrael prehodnotia situáciu, s cieľom stanoviť opatrenia, ktoré sa budú spoločenstvom a Izraelom od 1. januára 2001 v súlade s týmto cieľom uplatňovať;(2) Komisia v mene spoločenstva prerokovala dohodu vo forme výmeny listov s cieľom nahradiť protokoly 1 a 2 k dohode o pridružení;(3) dohoda podpísaná 4. júla 2003 by sa mala schváliť;(4) opatrenia nevyhnutné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa stanovujú postupy na uplatňovanie vykonávacích právomocí prenesených na Komisiu [2],ROZHODLA TAKTO:Článok 1Dohoda vo forme výmeny listov medzi Európskym spoločenstvom a štátom Izrael týkajúca sa recipročných liberalizačných opatrení a nahradení protokolov 1 a 2 dohody o pridružení medzi Európskymi spoločenstvami a ich členskými štátmi na jednej strane a štátom Izrael na strane druhej, sa týmto v mene spoločenstva schvaľuje.Text dohody je priložený k tomuto rozhodnutiu.Článok 2Komisia príjme nevyhnutné vykonávacie opatrenia protokolov 1 a 2 v súlade s postupom stanoveným v článku 3.Článok 31. Komisii bude pomáhať Riadiaci výbor pre cukor (ďalej len výbor), zriadený článkom 42 nariadenia Rady (ES) č. 1260/2001 z 19. júna 2001 o spoločnej organizácií trhu v sektore cukru [3] alebo, ak je to vhodné, výbory zriadené príslušnými ustanoveniami ostatných nariadení o spoločnej organizácii trhu alebo Výbor pre colný kódex, zriadený článkom 248a nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [4].2. Ak existuje odkaz na tento odsek, bude sa uplatňovať článok 4 a článok 7 rozhodnutia 1999/468/ES.Lehota stanovená v článku 4 ods. 3 rozhodnutia 1999/468/ES sa stanovuje na jeden mesiac.3. Výbor príjme vlastný rokovací poriadok.Článok 4Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.Článok 5Toto rozhodnutie sa uverejní v Úradnom vestníku Európskej únie.V Bruseli 22. decembra 2003Za RadupredsedaA. Matteoli[1] Ú. v. ES L 147, 21.6.2000, s. 3[2] Ú. v. ES L 184, 17.7.1999, s. 23[3] Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 680/2002 (Ú. v. ES L 104, 20.4.2002, s. 26).[4] Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 2700/2000 (Ú. v. ES L 311, 12.12.2000, s. 17).--------------------------------------------------


title: 2014/822/EÚ: Rozhodnutie Európskeho parlamentu z 23. októbra 2014 o absolutóriu za plnenie rozpočtu úradu Orgánu európskych regulátorov pre elektronické komunikácie za rozpočtový rok 2012

text:
               21.11.2014

               SK

               Úradný vestník Európskej únie

               L 334/88

         ROZHODNUTIE EURÓPSKEHO PARLAMENTU
   z 23. októbra 2014
   o absolutóriu za plnenie rozpočtu úradu Orgánu európskych regulátorov pre elektronické komunikácie za rozpočtový rok 2012

      (2014/822/EÚ)

   EURÓPSKY PARLAMENT,

               —

               so zreteľom na konečnú ročnú účtovnú závierku úradu Orgánu európskych regulátorov pre elektronické komunikácie za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky úradu Orgánu európskych regulátorov pre elektronické komunikácie za rozpočtový rok 2012 spolu s odpoveďami úradu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na svoje rozhodnutie z 3. apríla 2014 (2), ktorým sa odkladá udelenie absolutória za rozpočtový rok 2012, a na sprievodné uznesenie,

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (5), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

               —

               so zreteľom na článok 94 rokovacieho poriadku a prílohu V k rokovaciemu poriadku,

               —

               so zreteľom na druhú správu Výboru pre kontrolu rozpočtu (A8-0011/2014),

               1.

               udeľuje riadiacemu výboru úradu Orgánu európskych regulátorov pre elektronické komunikácie absolutórium za plnenie rozpočtu úradu za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riadiacemu výboru úradu Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 9.

      (2)  Ú. v. EÚ L 266, 5.9.2014, s. 353.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 298, 26.10.2012, s. 1.

      (5)  Ú. v. EÚ L 337, 18.12.2009, s. 1.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 328, 7.12.2013, s. 42.


title: 2011/28/EÚ: Rozhodnutie Rady z  12. júla 2010 o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie

text:
               19.1.2011

               SK

               Úradný vestník Európskej únie

               L 14/5

         ROZHODNUTIE RADY
   z 12. júla 2010
   o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie
   (2011/28/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 114, 168, 169, 172, článok 173 ods. 3 a články 188 a 192, v spojení s článkom 218 ods. 6 písm. a), s článkom 218 ods. 7 a s článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Protokol k Dohode o partnerstve a spolupráci, ktorým sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie (1) (ďalej len „protokol“) bol podpísaný v mene Únie 30. septembra 2010.

               (2)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol k Dohode o partnerstve a spolupráci týkajúci sa založenia partnerstva medzi Európskymi spoločenstvami a ich členskými štátmi na jednej strane a Moldavskou republikou na strane druhej o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie.
   Článok 2
   Predseda Rady vykoná v mene Únie oznámenie podľa článku 10 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 12. júla 2010

            Za Radu

            predsedníčka

         S. LARUELLE

      (1)  Pozri stranu 2 tohto úradného vestníka.